De sidste sidste streger af profeten Muhammed er sat. Et halvt år efter det dødelige terrorangreb på det franske satiremagasins redaktionslokaler i Paris, vil bladet ikke længere tegne den muslimske profet Muhammed.

Det siger redaktør, udgiver og satiretegner på Charlie Hebdo, Laurent Sourisseau, til det tyske nyhedsmagasin Stern.

»Vi har tegnet Muhammed for at forsvare princippet om, at enhver kan tegne hvad end de har lyst til. Det er underligt, at det forventes, at vi forsvarer friheden til at udtrykke, hvad man vil, når ingen andre tør gøre det,« siger Laurent Sourisseau, der udgiver sine tegninger under navnet Riss i Charlie Hebdo.